《建炎丞相成国吕忠穆公退老堂 其二》
宋代·谢升俊

再造功成不自居，玉墀长见咏归欤。青山流水看无厌，燠馆凉台兴有馀。

天子时时思旧德，苍生日日傒新除。黑头便上锋车去，遥想槐庭席正虚。

作者简介：谢升俊，字成彦，临海（今属浙江）人。徽宗政和八年（一一一八）进士。历知广德军、徐州。事见《嘉定赤城志》卷三三。今录诗二首。